7. ΝΟΜΟΣ υπ’ αριθ. 1471 της 3/6 Αυγ.1984 (ΦΕΚ Α΄ 112) Για τη ρύθμιση θεμάτων Νοσηλευτικών Ιδρυμάτων, Αγροτικών Ιατρείων και Υγειονομικών Σταθμών και άλλων συναφών διατάξεων Άρθρ.1.-1.Από 1.3.1984 και μέχρι να πληρωθούν οι θέσεις γιατρών του κλάδου Ε.Σ.Υ. του Νόμ. 1397/1983 (ΦΕΚ Α΄ 143) οι γιατροί και οι ειδκευόμενοι γιατροί των νοσοκομείων του άρθρ. 24 παρ. 1 του ίδιου νόμου, καθώς και όσων νοσοκομείων λειτουργούν ως υπηρεσίες ν.π.δ.δ. ή ν.π.ι.δ., δικαιούνται: α)Το επίδομα σπουδών που προβλέπεται από το εδάφ. α΄ της παρ. 2 του άρθρ. 3 του νόμ. 754/1978 (ΦΕΚ Α΄ 17) σε ποσοστό 30% επί του βασικού μισθού του 6ου βαθμού. Το επίδομα αυτό δικαιούνται οι πανεπιστημιακοί γιατροί. β)Το επίδομα για δαπάνες βιβλιοθήκης που προβλέπεται στην παρ. 2 του άρθρ. 30 του Νόμ. 1397/1983. Το επίδομα αυτό, που δεν υπερβαίνει τις 5.000 δραχμ. προστίθεται στο βασικό μισθό για τον υπολογισμό του ωρομισθίου των γιατρών των νοσηλευτικών ιδρυμάτων του Ν.Δ. 2592/1953 (ΦΕΚ Α΄ 254), σύμφωνα με τη δεύτερη πρόταση του εδαφ. α΄ της παρ. 4 του άρθρ. 7 του Νόμ. 754/1978. Το επίδομα αυτό δικαιούνται και οι οδοντογιατροί. Οι διατάξεις της παραγράφου αυτής δεν εφαρμόζονται στους γιατρούς που θα υπαχθούν σε άλλο μισθολόγιο. Με την 46226/7906/8-20 Μαΐου 1985 (ΦΕΚ Β΄ 302) απόφ. Υπ. Υγείας και Πρόνοιας και οικονομικών ορίστηκε, ότι: «1.Το υπό του εδαφ. β΄ της παρ. 1 του άρθρ. 1 του Νόμ. 1471/84 προβλεπόμενο επίδομα βιβλιοθήκης, για τους ειδικευμένους, ανειδίκευτους και ειδικευόμενους γιατρούς των Νοσοκομείων, αυξάνεται από 1.2.1985 κατά 7.000 δρχ., ήτοι από 5.000 σε 12.000. 2.Το επίδομα αυτό προστίθεται στον βασικό μισθό για τον υπολογισμό του ωρομισθίου των γιατρών των Νοσοκομείων του άρθρ. 24 παρ. 1 του Νόμ. 1397/83, καθώς και όσων Νοσ/μείων λειτουργούν ως υπηρεσίες Ν.Π.Δ.Δ. ή Ν.Π.Ι.Δ.». Η άνω 46226/7906/85 (ΦΕΚ Β΄ 302) απόφ. Υπ. Υγείας και Πρόνοιας και Οικον. κυρώθηκε και έχει ισχύ Νόμου από την παρ. 1 άρθρ. 28 Νόμ. 1579/85 (ΦΕΚ Α΄ 217), (κατωτ. αριθ. 19). 2.Στις εξαιρέσεις της παρ. 6 του άρθρ. 7 του Νόμ. 754/1978 προστίθεται και το ιατρικό και νοσηλευτικό προσωπικό των αγροτικών ιατρείων και υγειονομικών σταθμών κατά τις εφημερίες του Σαββάτου και της Κυριακής. Ο νομάρχης με απόφασή του καθορίζει τον αριθμό του προσωπικού της εφημερίας, την πέρα του κανονικού ωραρίου απασχόληση του ιατρικού και νοσηλευτικού προσωπικού και κάθε άλλη σχετική λεπτομέρεια. Άρθρ.2.-1.Μέχρι τη συγκρότηση των Διοικητικών Συμβουλίων των Νοσηλευτικών Ιδρυμάτων του Ν.Δ. 2592/1953 σύμφωνα με την παρ. 10 του άρθρ. 9 του Νόμ. 1397/1983 ο Υπουργός Υγείας και Πρόνοιας με απόφασή του ανασυγκροτεί τα διοικητικά συμβούλια κατά τις διατάξεις των παρ. 1, 2, 3, 4, 5, 6 και 7 του άρθρ. 9 του Νόμ. 1397/1983. Σε περιπτώσεις που δεν υπάρχουν οι προϋποθέσεις των διατάξεων αυτών ή δεν προχωρήσουν οι φορείς σε εκλογή των εκπροσώπων εντός μηνός από την πρόσκληση του Υπουργού, τα Διοικητικά Συμβούλια συγκροτεί ο Υπουργός Υγείας και Πρόνοιας. Κατά την μεταβατική περίοδο μέχρι τη συγκρότηση των Διοικητικών Συμβουλίων, σύμφωνα με την παρ. 10 του άρθρ. 9 του Νόμ. 1397/1983 είναι δυνατός ο διορισμός ως Προέδρων και Αντιπροέδρων των Διοικητικών Συμβουλίων και γιατρών, που ασκούν την ιατρική, ως ελεύθερο επάγγελμα, κατά παρέκκλιση της διατάξεως της παρ. 5 του άρθρ. 9 του Νόμ. 1397/1983. Από την ανασυγκρότηση των Διοικητικών Συμβουλίων, λήγει η θητεία των υπηρετούντων μελών και καταργούνται ως προς αυτά οι διατάξεις των παρ. 1 και 2 του άρθρ. 1 του Νόμ. 699/1977 (ΦΕΚ 272/1977 τ.Α΄). Τα ανασυγκροτούμενα Διοικητικά Συμβούλια λειτουργούν και ασκούν τις αρμοδιότητές τους, σύμφωνα με τις ισχύουσες διατάξεις. 2.Η σύσταση και ο τρόπος λειτουργίας επιστημονικών τμημάτων, ειδικών μονάδων, εργαστηρίων και εξωτερικών ιατρείων επαρχιακών νομαρχιακών, διανομαρχιακών και κεντρικών Νοσηλευτικών Ιδρυμάτων του Ν.Δ. 2592/1953, καθώς και θέματα διασύνδεσης αυτών με δευτεροβάθμια ή τριτοβάθμια νοσηλευτικά κέντρα και συμβεβλημένες με το Δημόσιο και Ασφαλιστικούς οργανισμούς ιδιωτικές κλινικές ρυθμίζονται με αποφάσεις του Υπουργού Υγείας και Πρόνοιας, που εκδίδονται κατά περίπτωση και όπου οι ανάγκες περίθαλψης του πληθυσμού και καλλίτερης λειτουργίας αυτών επιβάλλουν τούτο. Όμοια με τα παραπάνω θέματα Πολυϊατρείων και Υγειονομικών Μονάδων πρωτοβάθμιας περίθαλψης αρμοδιότητας Υπουργείου Υγείας και Πρόνοιας ή άλλων Υπουργείων, ρυθμίζονται με όμοιες αποφάσεις του Υπουργού Υγείας και Πρόνοιας και του αρμόδιου κατά περίπτωση Υπουργού. 3.Μέχρι να εκδοθεί ο ενιαίος εσωτερικός κανονισμός λειτουργίας των νοσοκομείων, σύμφωνα με τις διατάξεις της παρ. 5 του άρθρ. 10 του Νόμ. 1397/1983, τα θέματα που εκάστοτε ανακύπτουν ρυθμίζονται με αποφάσεις των Διοικητικών Συμβουλίων. (Αντί για τη σελ. 96,581) Σελ. 96,581(α) Τεύχος 1-52 Σελ. 97 Ε.Σ.Υ.-Γενικές Διατάξεις 34.ΑΑ.α.7 4.Η παρ. 1 του άρθρ. 11 του Νόμ. 4051/1960 «περί ενισχύσεως απροστατεύτων παίδων», εφαρμόζεται για όλα τα Νομικά Πρόσωπα Δημοσίου Δικαίου και επιχορηγούμενα Νομικά Πρόσωπα Ιδιωτικού Δικαίου αρμοδιότητας Υπουργείου Υγείας και Πρόνοιας. 5.Σε περίπτωση αδυναμίας πρόσληψης διπλωματούχων ανώτερων ή μέσων Σχολών Νοσοκόμων σε κενές οργανικές θέσεις Νοσηλευτικών Ιδρυμάτων  του  Ν.Δ. 2592/1953   δύνανται   να  προσλαμβάνονται προσωρινά και μέχρι της κανονικής των πλήρωσης διπλωματούχοι νοσοκόμοι οποιασδήποτε Σχολής Νοσοκόμων ή και πρακτικοί νοσοκόμοι σε περίπτωση έλλειψης διπλωματούχων. Η προσωρινή πρόσληψη ενεργείται σύμφωνα με τις διατάξεις του άρθρ. 2 του Νόμ. 1057/1980. 6.Οι κατά το άρθρ. 3 του Νόμ. 4440/1964 εξυπηρετούμενες Κοινότητες των Αγροτικών Ιατρείων και Υγ. Σταθμών και μέχρι της συγχώνευσής τους στα Κέντρα Υγείας, σύμφωνα με το άρθρ. 20 του Νόμ. 1397/1983, καθορίζονται με απόφαση του οικείου Νομάρχη. Άρθρ.3.-«1.Οι γιατροί, που άρχισαν την άσκησή τους σε πολιτική ή σε στρατιωτική νοσηλευτική μονάδα, σε κύρια ιατρική ειδικότητα από αυτές που αναφέρονται στο π.δ. 961/1981 (ΦΕΚ 242) ή στην απόφαση Α4/4063/1981 του Υπουργού Κοινωνικών Υπηρεσιών, ή που υπέβαλαν σχετική αίτηση πριν από τις 12.10.1981, μπορούν να ολοκληρώσουν την εκπαίδευσή τους στην ειδικότητα αυτή και μόνο και να λάβουν το σχετικό τίτλο, σύμφωνα με τις διατάξεις που ίσχυαν πριν από την έκδοση του παραπάνω π.δ/τος ή της απόφασης. Στην περίπτωση αυτή δεν είναι απαραίτητη η τήρηση της χρονικής σειράς ειδίκευσης, που προέβλεπαν οι προηγούμενες σχετικές διατάξεις, εκτός εάν μέχρι τη δημοσίευση του νόμου αυτού ο ενδιαφερόμενος γιατρός δεν έχει κάνει έναρξη της εκπαίδευσής του. Ως έναρξη εκπαίδευσης θεωρείται και η αναγνωριζόμενη πλασματική άσκηση από την ολική ή μερική εκπλήρωση της υποχρεωτικής υπηρεσίας υπαίθρου πριν από τις 12.10.1981». Η παρ. 1 αντικαταστάθηκε ως άνω από την περίπτ. α παρ. 2 Νόμ. 1579/1985 (ΦΕΚ Α΄ 217), (κατωτ. αριθ. 19). Σύμφωνα δε με τις περιπτ. β΄ και γ΄ παρ. 2 άρθρ. 2 άνω Νόμ. 1579/1985 όσοι γιατροί επιθυμούν να περιληφθούν στις διατάξεις της άνω παρ. 1 οφείλουν σε προθεσμία 2 μηνών από τη δημοσίευση του νόμου αυτού να το δηλώσουν, ενώ ο περιορισμός για μία ειδικότητα δεν ισχύει για τους γιατρούς, που είχαν διοριστεί για συνέχιση της άσκησής τους σε δεύτερη κύρια ιατρική ειδικότητα πριν από τις 31.12.1983, εφόσον είχαν κάνει ένα μέρος της άσκησής τους για την ειδικότητα αυτή πριν από τις 12.10.1981. Σελ. 96,582(α) Τεύχος 1-52 σελ. 98 2.Γιατροί ειδικευόμενοι στην ειδικότητα της Γενικής Ιατρικής τοποθετούνται σε νοσηλευτικές μονάδες που παρέχουν πάνω από το ήμισυ της ειδικότητας. Για την συμπλήρωση της εκπαίδευσής τους σε ειδικότητες που δεν παρέχει η νοσηλευτική μονάδα που τοποθετήθηκαν, είναι δυνατή η άσκησή τους σε άλλες νοσηλευτικές μονάδες, που παρέχουν τις ελλείπουσες ειδικότητες. Οι λεπτομέρειες εφαρμογής της παραγράφου αυτής, ως προς τον τρόπο άσκησης και μισθοδοσίας και λοιπών δαπανών ρυθμίζονται με απόφαση του Υπουργού Υγείας και Πρόνοιας. 34.ΑΑ.α.7 Ε.Σ.Υ.-Γενικές Διατάξεις Άρθρ.4.-1.(Αντικαθίσταται η παρ. 3 του άρθρ. 40 του Νόμ. 1316/1983, ΦΕΚ Α΄ 3, κατωτ. σελ. 832, 51). 2.Ανιόντες και αδελφοί δημοσίων υπαλλήλων και εξ ιδίας υπηρεσίας πολιτικών και στρατιωτικών συνταξιούχων, που δικαιούνται υγειονομική περίθαλψη και σε βάρος του Ο.Γ.Α. μπορούν να επιλέξουν είτε τις παροχές της εξωνοσοκομειακής περίθαλψης του Δημοσίου είτε αυτές του Ο.Γ.Α. Η επιλογή αυτή γίνεται με αίτηση του δικαιούχου, μπορεί δε να μεταβάλλεται, αλλά πάντοτε μετά την πάροδο τουλάχιστον ενός έτους από κάθε επιλογή. Σύμφωνα με την παρ. 12 άρθρ. 38 Νόμ. 1759/1988 (ΦΕΚ Α΄ 50), (τόμ. 15Β Ι , σελ. 70, 866) οι διατάξεις της άνω παρ. 2 επεκτείνονται και στις λοιπές κατηγορίες των μελών των υπαλλήλων και συνταξιούχων του Δημοσίου, στους πολεμικούς συνταξιούχους αναπήρους και θύματα πολέμου, καθώς και αναπήρους και θύματα πολέμου αμάχου πληθυσμού, περί των οποίων οι διατάξεις των παρ. 1 και 2 του άρθρ. 1 του Νόμ. 92/1975 (ΦΕΚ 153/25.7.75 τ.Α΄) και στα μέλη των οικογενειών τους. Κύρωση απόφασης Άρθρ.5.-Κυρούται και έχει ισχύ νόμου η υπ’ αριθ. Α3β/οικ.5134/24 Απρ. 1984 απόφαση του Υπουργού Υγείας και Πρόνοιας για την «έγκριση σύμβασης μίσθωσης Νοσηλευτικών Μονάδων Ιατρικής Εταιρείας Καβάλας υπό του Γενικού Νοσοκομείου Καβάλας». Άρθρ.6.-Η μεταβίβαση αδειών ιδιωτικών κλινικών ως επιχειρήσεων επιτρέπεται εφόσον οι σχετικές αιτήσεις και τα κατά νόμο δικαιολογητικά υποβλήθηκαν εντός της τρίμηνης ανατρεπτικής προθεσμίας της παρ. 7 του άρθρ. 6 του Νόμ. 1397/1983. Άρθρ.7.-1.Οι γιατροί, που προσλαμβάνονται σύμφωνα με τις διατάξεις του Κεφ. Β΄ του Νόμ. 993/1979 στα Νοσηλευτικά Ιδρύματα του Ν.Δ. 2592/1953, λαμβάνουν από 1.1.84 το βασικό μισθό του εισαγωγικού βαθμού, στον οποίο προσλαμβάνονται, μαζί με όλα τα επιδόματα που δικαιούνται οι τακτικοί γιατροί που κατέχουν όμοιες οργανικές θέσεις και με τις προϋποθέσεις που χορηγούνται αυτά. 2.Προσωπικό Νοσηλευτικών Ιδρυμάτων Ν.Δ. 2592/1953, πλην των γιατρών, που έχει προσληφθεί μέχρι τη δημοσίευση του παρόντος Νόμου, σύμφωνα με τις διατάξεις του Κεφ. Β΄ του Νόμ. 993/1979, εξακολουθεί να παρέχει χωρίς διακοπή τις υπηρεσίες του μέχρι τότε που ορίζει η σύμβασή του. Ειδικά για το ιατρικό προσωπικό ισχύει η παρ. 2 του άρθρ. 37 του Νόμ. 1397/1983. Άρθρ.8.-1.Η προθεσμία που προβλέπεται από την παρ. 2 του τρίτου άρθρου του Νόμ. 1408/1983 παρατείνεται μέχρι την 31.12.1984. 2.(Αντικαθίσταται η παρ. 4 του άρθρ. 4 του άρθρου τετάρτου του Νόμ. 1398/1983, ΦΕΚ Α΄ 144, τόμ. 31Β, σελ. 636,410). 3.Η προθεσμία της παρ. 3 του άρθρου πέμπτου του Νόμ. 1408/1983 παρατείνεται μέχρι 31.12.1984. Άρθρ.9.-Ο νόμος αυτός ισχύει από τη δημοσίευσή του στην Εφημερίδα της Κυβερνήσεως εκτός των περιπτώσεων που ορίζουν διαφορετικά οι επιμέρους διατάξεις. (Μετά τη σελ. 96,582(α) Σελ. 96,583 Τεύχος 1-52 Σελ. 99 Ε.Σ.Υ.-Γενικές Διατάξεις 34.ΑΑ.α.7 34.ΑΑ.α.7 Ε.Σ.Υ.-Γενικές Διατάξεις 